# Vojska Sjeverne Makedonije

| Vojska Republike Sjeverne Makedonije |
| --- |
|  |
| Utemeljena | 1992. |
| Vodstvo |
| Vrhovni komandant | Stevo Pendarovski |
| Ministar odbrane | Slavjanka Petrovska |
| Načelnik štaba | Metodija Velickovski |
| Vojna statistika |
| Vojna dob | od 18 god. |
| Broj raspoloživih za vojnu službu | 532.856 od 16 do 49 god. |
| Broj sposobnih za vojnu službu | 444.427 od 16 do 49 god. |
| Broj godišnje stasalih za vojnu službu | 16.144 |
| Aktivni sastav | 20.000 |
| Rezervni sastav | 48.000 |

**Vojska Republike Sjeverne Makedonije** (VRSM) naziv je oružanih snaga Republike Sjeverne Makedonije. VRSM je strateško organizovana kao kopnena vojska s vojnom avijacijom i vojnom riječnom flotom kao podrškom kopnenoj vojsci. Vojska Sjeverne Makedonije je profesionalna i služenje vojnog roka je na dobrovoljnoj bazi. Ranije vojni rok trajao je 6 mjeseci, a civilno služenje 14 mjeseci. Postoji Kumanovski korpus, Bitolski korpus, Skopski korpus i Vojna avijacija.

Politika nacionalnih obrambenih snaga sastoji se od:

* očuvanja samostalnosti i suverenosti Republike Sjeverne Makedonije,
* zaštite integriteta makedonskog kopnenog teritorija, zračnog prostora i teritorijalnih voda te
* obrane nacionalnog Ustava.

Trenutno je u toku pristupanje Sjeverne Makedonije NATO paktu. Međutim, tokom summita NATO-a u Bukureštu 2008. godine, Grčka je blokirala pristup paktu svom sjevernom susjedu zbog međusobnog političkog spora oko imena zemlje. Tada su se ostale članice NATO-a složile da će Sjeverna Makedonija dobiti pozivnicu za članstvo u vojni pakt nakon što riješi spor sa Grčkom. Isto je i sa Evropskom unijom gdje Grčka zbog istih nesuglasica može Sjevernoj Makedoniji blokirati pristup u EU.

Glavni strani dobavljači opreme za makedonsku vojsku su SAD te makedonski susjedi Srbija, Bugarska i Ukrajina.

## Historija

Smotra vojnika
17. novembra 1991. narodna skupština je donjela Ustav Republike Makedonije prema kojem je Makedonija suverena, nezavisna, demokratska i socijalna država koju će braniti vlastite oružane snage.

21. februara 1992. makedonski predsjednik Kiro Gligorov i predstavnici JNA su potpisali ugovor o povlačenju jugoslavenske vojske sa makedonske teritorije do 15. aprila iste godine. JNA je u konačnici povukla vlastite snage iz zemlje prije zadanog roka, tako da je posljednji vojnik napustio zemlju 7. marta 1992.

Odlaskom JNA povučena je velika količina oružja i opreme tako da je novoosnovana makedonska vojska raspolagala sa malom količinom borbenih sredstava. Unatoč svemu, uspješno su započele pripreme nacionalnih oružanih snaga da počnu sa obavljanjem svojih zadataka i ustavne uloge.

### Novija historija

Prvi veći angažman makedonske vojske bio je 2001. godine kada su započeli etnički sukobi protiv albanske gerile okupljene oko separatističke grupe Oslobodilačka nacionalna armija. Makedoniji je zbog ovog sukoba prijetila mogućnost izbijanja građanskog rata. Taj kratkotrajni rat na sjeverozapadu zemlje je započeo u januaru 2001. dok je u augustu iste godine usvojen *Ohridski sporazum* o prekidu vatre. Međutim, manji oružani sukobi su trajali još do novembra iste godine, a završilo je razoružavanjem albanskih militanata.

Tokom 2000-ih makedonska vojska je u sklopu EUFOR-a prisutna u BiH a u sklopu ISAF-a u Afganistanu. Tu su još i sudjelovanja u misijama u Libanu te na Kosovu kao i Iraku. 13. septembra 2011. snimljeni su pripadnici makedonskih oružanih snaga kako zajedno s američkim vojnicima uspješno odbijaju talibanski napad na ISAF-ovo sjedište u Kabulu.

## Organizacija

### Kopnena vojska

Kopnena vojska smatra se okosnicom makedonskih oružanih snaga te igra ključnu ulogu u osiguravanju sigurnosti i teritorijalnog integriteta Republike Makedonije. Podijeljena je na snage za brzo reagiranje, strateške rezerviste i snage potpore. Snage za brzo reagiranje predstavljaju glavnu borbenu skupinu unutar kopnene vojske te se nalaze unutar 1. i 2. brigade te oklopnog bataljona. Strateški rezervisti su vojne rezervne snage koje se aktiviraju u vrijeme izvanrednog stanja a nalaze se u 3. i 4. brigadi. Snage podrške su zadužene za davanje podrške snagama za brzo reagiranje i strateškim rezervistima u vojnim operacijama.

Također, u sklopu kopnene vojske postoji i specijalna vojna jedinica Vukovi.

### Zračne snage

Makedonski Mi-24
Makedonske zračne snage predstavljaju ratno zrakoplovstvo makedonske vojske. Zračne snage imaju važnu ulogu u osiguravanju makedonskog zračnog prostora. Jedan od glavnih ciljeva novoosnovanih zračnih snaga bila je izgradnja sistema zračnog nadgledanja koji je postao kamen temeljac sigurnosti zračnog prometa i upravljanja zračnim prostorom.
Makedonske zračne snage sastoje se od ratnog zrakoplovstva i protuzračne obrane a njegova baza se nalazi u Petrovcu (blizu Skopja). Osim u vojne i logističke, zračne snage svoje letjelice koriste i u civilne svrhe.

### Jedinica za specijalne operacije

Puk za specijane operacije je glavna jedinica za specijalne operacije vojske Makedonije. Pod komandom ove jedinice nalazi se specijalna jedinica Vukovi koja je formirana 1. marta 1994. godine.

Misije jedinice:

* Puk za specijalne operacije je sudjelovao u 11 kontigenata u periodu od juna 2003. do juna 2008. u operaciji Iračka sloboda
* Sudjelovanje u mirovnoj misiji ISAF-Phoenix od maja do decembra 2010.
* Sudjelovanje u mirovnim misijama u BiH, Libanonu i Afganistanu.

### Komandna struktura

## Oružje i oprema

### Pješadijsko oružje

| Naziv | Tip | Količina | Zemlja porijekla | Bilješke |
| --- | --- | --- | --- | --- |
| CZ 75 | Pištolj |  |  Češka |  |
| Daewoo K5 | Pištolj |  |  Južna Koreja |  |
| Zastava CZ 99 | Pištolj |  |  Jugoslavija |  |
| [[HS2000 ]] | Pištolj |  |  Hrvatska |  |
| Heckler & Koch MP5 | Automat |  |  Njemačka |  |
| Zastava M92 | Automat |  |  Srbija |  |
| Zastava M70 | Automatska puška |  |  Jugoslavija |  |
| M4 | Automatska puška |  |  Sjedinjene Američke Države |  |
| H&K G3 | Automatska puška |  |  Njemačka |  |
| Zastava M21 | Automatska puška |  |  Srbija |  |
| Zastava M76 | Snajperska puška |  |  Jugoslavija |  |
| Zastava M93 | Snajperska puška |  |  Srbija |  |
| Sako TRG-42 | Snajperska puška |  |  Finska |  |
| SVD Dragunov | Snajperska puška |  |  SSSR |  |
| ZVI Falcon | Snajperska puška |  |  Češka |  |
| Zastava M72 | Puškomitraljez |  |  Jugoslavija |  |
| FN Minimi | Puškomitraljez |  |  Belgija |  |
| Zastava M84 | Mitraljez |  |  Jugoslavija |  |
| Zastava M53 | Mitraljez |  |  Jugoslavija |  |
| PK | Mitraljez |  |  SSSR |  |
| NSV | Mitraljez |  |  SSSR |  |
| M2 Browning | Mitraljez |  |  Sjedinjene Američke Države |  |
| MILAN | POVRS |  |  Francuska | Donacija Francuske. |
| M80 Zolja | RB |  |  Jugoslavija |  |
| M79 Osa | RB |  |  Jugoslavija |  |
| M90 Stršljen | RB |  |  Srbija /  Makedonija |  |

### Tenkovi

| Model | Slika | Tip | Zemlja porijekla | Količina | Bilješke |
| --- | --- | --- | --- | --- | --- |
| T-72 |  | MBT |  SSSR | 31 |  |

### Oklopna vozila

| Model | Slika | Tip | Zemlja porijekla | Količina | Bilješke |
| --- | --- | --- | --- | --- | --- |
| BTR-70 |  | OT |  SSSR | 60 |  |
| BTR-80 |  | OT |  SSSR | 12 |  |
| MT-LB |  | OT |  SSSR | 10 |  |
| TM-170 |  | OT |  Njemačka | 115 |  |
| Leonidas-2 |  | OT |  Grčka | 10 |  |
| M113 |  | OT |  Sjedinjene Američke Države | 30 |  |
| BMP-2 |  | BVP |  SSSR | 10 |  |
| HMMWV |  | OV |  Sjedinjene Američke Države | 80 |  |
| Otokar Cobra |  | OV |  Turska | 2 |  |

### Artiljerija

| Model | Slika | Tip | Zemlja porijekla | Količina | Bilješke |
| --- | --- | --- | --- | --- | --- |
| M-57 |  | Minobacač 60 mm |  Jugoslavija |  |  |
| M-69  |  | Minobacač 82 mm |  Jugoslavija |  |  |
| 82-BM-37 |  | Minobacač 82 mm |  SSSR |  |  |
| M-75 |  | Minobacač 120 mm |  Jugoslavija |  |  |
| M101 |  | haubica 105 mm |  Sjedinjene Američke Države | 36 |  |
| M-30 |  | top 130 mm |  SSSR | 74 | Donacija Bugraske. |
| BM-21 Grad |  | VBR 122 mm |  SSSR | 12 |  |
| M-63 Plamen |  | VBR 128 mm |  Jugoslavija | 12 |  |

### Pomoćna vozila

| Model | Slika | Tip | Zemlja porijekla | Količina | Bilješke |
| --- | --- | --- | --- | --- | --- |
| Land Rover Defender |  | Terensko vozilo |  UK |  |  |
| Mercedes-Benz G-klasa |  | Terensko vozilo |  Njemačka |  |  |

## Reference

## Vanjski linkovi

*
*